S.Fətəliyeva. Hörmətli cənab Sədr, hörmətli millət vəkilləri! Təqdim olunan “Diplomatik xidmət haqqında” Azərbaycan Respublikası Qanununa təklif edilən dəyişikliyin əsasında cənab Prezidentin cari ilin yanvar ayında imzaladığı fərman durur. Bu fərman Azərbaycan Respublikasının xarici ölkələrdə fəaliyyət göstərən səfirlik və konsulluqlarında ticarət nümayəndələrinin təyin edilməsi haqqındadır. Təqdim olunan dəyişiklik ondan ibarətdir ki, bu fərmana əsasən Azərbaycan Respublikasının xarici ölkələrdə fəaliyyət göstərən səfirlik və konsulluqlarında ticarət nümayəndələrinə ikinci dərəcəli Fövqəladə və Səlahiyyətli Elçi diplomatik rütbəsi verilir. Millət vəkillərindən bu qanun layihəsini dəstəkləməyi xahiş edirəm. Çox sağ olun.